Veprimet ruse në Siri shqetësojnë Ankaranë dhe Uashingtonin
Rusia deklaroi sot se ka përdorur katër anije luftarake në Detin Kaspik për të qëlluar me raketa objekte të Shtetit Islamik në Siri
Operacionet ruse në Siri po ndiqen me shqetësim nga Shtetet e Bashkuara. Sekretari i Mbrojtjes Ash Carter hodhi poshtë zërat se Shtetet e Bashkuara po bashkëpunojnë me Rusinë në luftën kundër ISIS në Siri. Shefi i Pentagonit, i cili ndodhet në Evropë për takime pune në Spanjë, Bruksel, Britani dhe Itali, i bëri komentet në një konferencë të përbashkët për shtyp me homologen italiane Roberta Pinotti: tha Sekretari Carter. Sekretari amerikan i Mbrojtjes tha se Shtetet e Bashkuara do të vazhdojnë të mbajnë të hapura linjat e komunikimit me Rusinë lidhur me procedurat e angazhimit, për të shmangur incidente gjatë operacioneve ajrore. Veprimet ushtarake të Moskës në Siri kanë krijuar tensione të reja mes Uashingtonit dhe Moskës. Dy vendet kanë mospajtime edhe lidhur me të ardhmen e Sirisë pas vendosjes së paqes. Rusia mbështet Presidentin aktual sirian, ndërsa Shtetet e Bashkuara e kanë bërë të qartë se tranzicioni politik në Siri nuk do të përfshijë Bashar al-Asadin. Ndërkohë që Rusia vazhdon inkursionet ajrore në Siri për të goditur objektiva të ISIS, Turqia ka shprehur revoltim që në disa raste avionët rusë kanë shkelur hapësirën ajrore të Turqisë. Kryeministri turk Ahmet Davutoglu tha se goditjet ajrore ruse kanë dobësuar fushatën ndërkombëtare kundër ISIS. Ai paralajmëroi se Turqia nuk do të kompromentojë sigurinë e kufijve të saj, duke iu referuar dy incidenteve kur avionë rusë u futën gjatë fundjavës në hapësirën ajrore turke. NATO e hodhi poshtë dje shpjegimin e Moskës se incidenti ishte rezultat i një gabimi: tha zoti Davutoglu. Ministria e Jashtme turke është shprehur se autoritetet janë të hapura ndaj idesë për një takim me zyrtarë ushtarakë rusë në Ankara, për të shmangur përsëritjen e incidenteve të ditëve të fundit.